Den. 21 januar tager jeg i Elgiganten i Silkeborg med en lader til en ny Macbook Air (8999,-), som er gået i stykker efter et tab. Jeg tænker, no problem, vi har jo købt forsikring til Air'en, samt forsikring til den Macbook Pro Retina (kr. 21499,-), som blev købt på samme tid, ca. 1 måned før. Disse forsikringer kostede hhv. 3000,- for Pro'en og 2000,- for Air'en (gælder 3 år)
Dengang blev forsikringen anbefalet på det kraftigste af sælgeren, da det jo var to dyre produkter som vi var ude i, og sælger sagde, og jeg citere: "Hvis nu der skulle gå hen og ske noget med f.eks. laderen, så kommer i BARE ned med den, og så får i stukket en ny i hånden, uden at der bliver stillet spørgsmål, SÅ LET ER DET!"
Jeg tænkte fedt, og efter nogle overvejelser tog vi forsikringerne med.

Her kommer problemerne så:
21. januar 2013:
Laderen afleveres til servicecenteret efter samtale med sælger. Servicecenteret vælger så at sende den til reparation, hvilket jeg finder højst besynderligt, da vi jo var blevet lovet en ny "stukket i hånden". Jeg går herefter ind i butikken igen til sælgeren, hvorefter jeg konfrontere ham med situationen, og forklarer hvilke vilkår vi var blevet enige om, da disse computere blev købt. Hvorefter kun at blive kaldt en løgner... Jeg udtrykte mig tydeligt og sagde, at dette var hans egne ord ("stukket en ny i hånden"), hvilket hans eneste svar til er: "Det bliver jo påstand mod påstand, og den kan vi godt tage, hvis det skal være".

Jeg er målløs... Sælgeren siger så: "Jeg vil yde dig den service at give dig lov til at købe en lader, som du så kan levere tilbage når din lader kommer tilbage fra reparation"..... Undskyld mig lige en gang.. kan godt være at mit vokabularium ikke er verdens bedste, dog ved jeg at der er 2 ting der langt fra passer sammen i den sætning som sælgeren fyrede af. Skulle det forestille at være en service at lade mig købe en ny lader.... Hvad er det for noget humbug. FØJ. Magen til kunde"service" har jeg aldrig stødt på. 
Jeg vælger at tage imod denne "gestus???" og købe en lader da jeg ellers står med en omgang ubrugelig elektronik så snart at computeren løber tør for strøm.

Da jeg så kommer hjem, pakker jeg laderen ud, og oven i denne, i forvejen absurde situation som Elgiganten har stillet mig, møder jeg en lader som ikke passer til computeren... Ganske vidst passer den til en Macbook Air.. MEN DEN GAMLE MODEL...
Sælgeren stråler ellers af troværdighed, som butikken fejlagtigt har givet ham, da Elgiganten har givet ham et stort skilt til at hænge om halsen som siger: "APPLE EKSPERT", min bagdel... Han tjekkede endda laderen i deres system før han gav mig den med, om det nu var den rigtige, og det forsikrede han mig om at det var den.

22. januar 2013:
Her tager jeg i Elgiganten for at konfrontere sælgeren med den succes han har haft med såkaldte "service", samt hvor meget hans egentlig "ekspertise" er værd...
Her bliver det beklaget at jeg har fået fejlagtig udleveret en forkert lader, hvor jeg samtidig får jeg så "tilbudt" at kunne køre til Esbjerg eller Tilst, da det er det eneste sted den pågældende lader er på lager.

Opsummering:
Har efterhånden købt følgende i Silkeborg-afdelingen: 2x iPad (2'eren og "den nye"), stationær, mekanisk keyboard, mus (G700), skærm, headset, højtalere, Macbook Pro Retina, Macbook Air, Fladskærms TV til 11.000, kaffemaskine, Tassimo... Hvilket kun udgør de større ting købt i Silkeborg afdelingen...
Jeg er blevet lovet én ting, oplever noget andet samt tilbudt en tredje. Det er sidste gang jeg får sådan en behandling og nogensinde anbefaler Elgiganten til nogen igen, med mindre der bliver gjort noget ved denne situation som kan sætte Elgiganten i et nogenlunde neutralt lys.

Pas på hvad de lover dig, hvis det lyder for godt til at være sandt.. Så er dét det nok også.